Paul Lysholdts hundeblog: Lucky Bastard - Årets blog 2014
Nr. 3. Det er meget svært at præcis sige hvilken blog der din bedste i år. De blogs der rør mig mest og giver stof til eftertanke er de blogs hvor Paul som menneske skinner igennem. Når du overvejer hvordan træningen med dine hunde er gået? Hvilken skulder sidder aben på, når tingene ikke altid går som ønsket? Din irritation når I ikke lige præsterer som forventet og din ambitioner for fremtiden. Erkendelsens time giver mening og er modigt at skrive om. Tænker at andre kan lære at kigge indad ved at læse dine blogs. Bloggen da du blev FARFAR var også bare skøn og så ubeskrivelig hyggeligt at se billeder af dig og barnebarnet. Dit smil er så kærligt, stolt og omsorgsfuldt, så man bliver helt varmt indeni.
Nr. 2. Hvad sagde idioten så? Nu har jeg været igennem alle dine blogoverskrifter fra 2014, genlæst adskillige med stor fornøjelse. Jeg elsker din blog fordi du er så bundærlig og giver nogle fantastiske beskrivelser af dit hundeliv, din hundetræning og dine hundevenner. Jeg har lært rigtig mange hundetræningsdetaljer ved at læse de usandsynligt gennemtænkte og udpindede beretninger du laver efter alle de kurser og træningstimer du kommer til. Det indlæg jeg har valgt som årets blogindlæg er fra lørdag d. 22. marts og har overskriften " Og hvad sagde idioten så"- Jeg smiler stort når jeg læser dette - fordi jeg det kunne have været mig selv som havnede i den situation. Du har ganske som du plejer medtaget alle detaljer. Både dem hvor du kvajer dig eftertrykkeligt - jeg ser næsten skiltet "bang your head here" - som jo har været vist på din Blog nogle gange. Og dem, hvor du og hundene bare kører med klatten. Jeg er lige som dig vild med at gå til prøver og ærgrer mig også når jeg får kvajet mig. Når man så læser din blog ses det jo tydeligt, at du kommer dig hurtigt og er "oppe på hesten igen" ganske kort tid efter. Tak Paul fordi du orker at skrive verdens bedste hundeblog.
Nørderiet er jo altid hyggeligt :-) Her bruger du det så som indgang til det, du jo bare er så god til: at vise din glæde over hundene og de mange oplevelser, du har med dem og alle os andre.
Bloggen slutter du med: Til alle der ikke er nævnt ovenfor: Hver eneste lykønskning og hvert eneste smil jeg har fået efter Max’ DKRLCH – det er værdsat så meget, at jeg næsten ikke kan rumme det. Du er så nærværende hver gang, du skriver blog, at man på ingen måde er i tvivl om dine følelser. Det er vildt modigt af dig, og det er fantastisk at kende et menneske, der er så ærlig og ligetil.
Indsendt af Paul kl. 10.15